《送人才殷惟中》
明代·陶宗仪

春水绿波春草碧，春风一棹发江城。到京便入人才选，荐剡连排父老名。

朋旧称扬多义举，衣冠惜别重交情。此行喜遂平生志，簪绂荣身感圣明。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。